ปตท. และ บางจาก ประกาศปรับลดราคาขายปลีกน้ำมันกลุ่มดีเซลทุกชนิด ลง 50 สตางค์ต่อลิตร
ปตท. และ บางจาก ประกาศปรับลดราคาขายปลีกน้ำมันกลุ่มดีเซลทุกชนิด ลง 50 สตางค์ต่อลิตร ส่วนกลุ่มเบนซินและแก๊สโซฮอล์คงเดิม มีผลตั้งแต่เวลา 05.00 น. ของวันที่ 15 พฤษภาคม 2566 เป็นต้นไป ทั้งนี้ เป็นไปตามมติที่ประชุมคณะกรรมการบริหารกองทุนน้ำมันเชื้อเพลิง (กบน.) หลังพิจารณาตามแนวโน้มสถานการณ์ราคาน้ำมันเชื้อเพลิงตลาดโลกที่ลดลง ส่งผลให้ราคาขายปลีกกลุ่มน้ำมันดีเซลยังไม่รวมภาษีบำรุงแต่ละท้องที่ทั้ง B7 ไฮดีเซล S และไฮดีเซล B20 S ราคาอยู่ที่ 31.94 บาทต่อลิตร ถือเป็นการปรับลดลงเป็นครั้งที่ 6 นับจากเดือนกุมภาพันธ์ที่ผ่านมารวมปรับลดลงไปแล้ว 3 บาทต่อลิตร